**Sprašujem se, kako Japonci preživljajo praznične dni od božiča do vključno novega leta**

V primerjavi z nami, ki v decembru poznamo tri dobre može, se Japonci v tem mesecu osredotočajo predvsem na božič in novo leto. Za božič radi obiščejo širšo družino, dosti mladih ljudi pa rado preživi praznični dan s svojim partnerjem. Zaljubljenci se v tem primeru obdarijo podobno kot se mi na valentinovo. Skupaj radi poslušajo tipično božično glasbo. Najbolj priljubljen božični okrasek je labodji origami, med priljubljenimi jedmi pa so božična torta, pica, krompirjeva solata. V tem času je težko dobiti perutninsko meso, zato radi zaidejo kar v KFC.

Na Japonskem sta v ospredju šintoizem in budizem, zato je v primerjavi z božičem splošno pomembnejše praznovanje novega leta. To pokažejo tudi z oblačili, kot je kimono, in obiskom templja ali svetišča, kjer molijo za zdravje in srečo v naslednjem letu. Tradicionalno se v kimonu udeležijo ogleda ognjemeta. Na novega leta dan so pošte pripravljene in raznosijo na domove vsa voščila, ki so prispela zadnjih 14 dni starega leta. Zjutraj prvega januarja nekateri opazujejo sončni vzhod, drugi pa so pozorni, kaj so sanjali, saj s sončnim vzhodom vse staro in slabo pustijo za seboj, sanje pa napovedujejo, kaj jih čaka.

Na Japonskem torej zasledimo tradicionalna praznovanja, vedno bolj pa se ta daljna dežela odpira tudi tujim vplivom.

Klemen Novak,2.a in

Karmen Peršak, prof.